સૌરભ સિન્હા, નવી દિલ્હીઃ મોટી એરલાઈન્સ કંપનીઓએ દુનિયાભરમાં ફરતા ભારતીય પ્રવાસીઓને આકર્ષવા માટે ટિકિટના ભાવમાં ભારે છૂટ આપવાની જાહેરાત કરી છે. ઓફર્સ અંતર્ગત ગલ્ફ કંટ્રીઝની એર ટિકિટ 10,000 રૂપિયા, યુરોપીય દેશોની 33,000 રૂપિયા અને નોર્થ અમેરિકા દેશોની રિટર્ન ટિકિટ માત્ર 55,000 રૂપિયામાં મળી રહી છે. આ પોપ્યુલર રૂટ્સ માટે કેટલીક ભારતીય અને વિદેશી એરલાઈન્સ કંપનીઓ ટિકિટ 30 ટકા સસ્તા ભાવે આપી રહી છે.